# Επίσημη Εφημερίδα C 90A/17 Μ

| | ISSN 1977-0901 |
| --- | --- |
| Επίσημη Εφημερίδα
  της Ευρωπαϊκής Ένωσης | C 90A |
| | |
| Έκδοση στην ελληνική γλώσσα | Ανακοινώσεις και Πληροφορίες | 64ό έτος17 Μαρτίου 2021 |

ISSN 1977-0901

Επίσημη Εφημερίδα

της Ευρωπαϊκής Ένωσης

C 90A

Έκδοση στην ελληνική γλώσσα

Ανακοινώσεις και Πληροφορίες

64ό έτος17 Μαρτίου 2021

---

| Περιεχόμενα | Σελίδα |
| --- | --- |
| | V   Γνωστοποιήσεις |
| | ΔΙΟΙΚΗΤΙΚΕΣ ΔΙΑΔΙΚΑΣΙΕΣ |
| | Ευρωπαϊκή Επιτροπή |
| 2021/C 90 A/01 | Γενική Διεύθυνση Περιφερειακής Πολιτικής και Αστικής Ανάπτυξης — Προκήρυξη κενής θέσης κύριου/-ας συμβούλου για θέματα διεθνών σχέσεων (Βαθμός AD 14) (Άρθρο 29 παράγραφος 2 του κανονισμού υπηρεσιακής κατάστασης) — COM/2021/10401 | 1 |

Περιεχόμενα

Σελίδα

V   Γνωστοποιήσεις

ΔΙΟΙΚΗΤΙΚΕΣ ΔΙΑΔΙΚΑΣΙΕΣ

Ευρωπαϊκή Επιτροπή

2021/C 90 A/01

Γενική Διεύθυνση Περιφερειακής Πολιτικής και Αστικής Ανάπτυξης — Προκήρυξη κενής θέσης κύριου/-ας συμβούλου για θέματα διεθνών σχέσεων (Βαθμός AD 14) (Άρθρο 29 παράγραφος 2 του κανονισμού υπηρεσιακής κατάστασης) — COM/2021/10401

1

---

| EL | |
| --- | --- |

EL

---

V Γνωστοποιήσεις

ΔΙΟΙΚΗΤΙΚΕΣ ΔΙΑΔΙΚΑΣΙΕΣ

Ευρωπαϊκή Επιτροπή

| 17.3.2021 | EL | Επίσημη Εφημερίδα της Ευρωπαϊκής Ένωσης | CA 90/1 |
| --- | --- | --- | --- |

17.3.2021

EL

Επίσημη Εφημερίδα της Ευρωπαϊκής Ένωσης

CA 90/1

---

Γενική Διεύθυνση Περιφερειακής Πολιτικής και Αστικής Ανάπτυξης

Προκήρυξη κενής θέσης κύριου/-ας συμβούλου για θέματα διεθνών σχέσεων (Βαθμός AD 14)

(Άρθρο 29 παράγραφος 2 του κανονισμού υπηρεσιακής κατάστασης)

COM/2021/10401

(2021/C 90 A/01)

Ποιοι είμαστε

Αποστολή της Γενικής Διεύθυνσης Περιφερειακής Πολιτικής και Αστικής Ανάπτυξης (ΓΔ REGIO) είναι να συμβάλει στην οικοδόμηση μιας Ευρωπαϊκής Ένωσης όπου οι πολίτες σε όλες τις περιφέρειες και τις πόλεις μας θα μπορούν να αξιοποιήσουν πλήρως το δυναμικό τους. Στόχος μας είναι να συμβάλουμε στη διαρκή βελτίωση της οικονομίας και της ποιότητας ζωής όλων των πολιτών της ΕΕ, οπουδήποτε και αν ζουν, ιδίως μέσω της στήριξης της πράσινης και της ψηφιακής μετάβασης.

Η Γενική Διεύθυνση διαχειρίζεται δύο ταμεία της πολιτικής για τη συνοχή, συγκεκριμένα το Ευρωπαϊκό Ταμείο Περιφερειακής Ανάπτυξης (ΕΤΠΑ) και το Ταμείο Συνοχής. Κατά την περίοδο προγραμματισμού 2014-2020, τα δύο ταμεία διέθεταν προϋπολογισμό ύψους 274 δισεκατ. EUR. Επιπλέον, η Γενική Διεύθυνση διαχειρίζεται το Ταμείο Αλληλεγγύης της Ευρωπαϊκής Ένωσης, του οποίου ο ετήσιος προϋπολογισμός ανέρχεται σε 1 δισεκατ. EUR. Για την περίοδο προγραμματισμού 2021-2027 προβλέπεται προϋπολογισμός ύψους 260 δισεκατ. EUR και για τα δύο ταμεία (ΕΤΠΑ και Ταμείο Συνοχής). Επιπλέον, η Γενική Διεύθυνση θα είναι υπεύθυνη για το νέο Ταμείο Δίκαιης Μετάβασης (19 δισεκατ. EUR) και για το αποθεματικό προσαρμογής στο BREXIT. Η Γενική Διεύθυνση διαθέτει προσωπικό άνω των 700 ατόμων.

Ο ρόλος της Γενικής Διεύθυνσης είναι να μεγιστοποιεί τον αντίκτυπο των προγραμμάτων και των έργων ως προς την οικονομική και κοινωνική συνοχή από κοινού με τους εταίρους στα κράτη μέλη (επιμερισμένη διαχείριση). Στόχος της Γενικής Διεύθυνσης είναι να χρησιμοποιήσει τους διαθέσιμους πόρους για την υλοποίηση προγραμμάτων και έργων υψηλής ποιότητας στην πράξη.

Τι προτείνουμε

Τα κύρια καθήκοντα του/της κύριου/-ας συμβούλου για θέματα διεθνών σχέσεων είναι τα εξής:

| — | καθορισμός της διεθνούς στρατηγικής της Γενικής Διεύθυνσης· |
| --- | --- |

—

καθορισμός της διεθνούς στρατηγικής της Γενικής Διεύθυνσης·

| — | μέριμνα για την υλοποίηση των δράσεων, ιδίως των προπαρασκευαστικών ενεργειών και των πιλοτικών έργων του Ευρωπαϊκού Κοινοβουλίου για τις διεθνείς υποθέσεις· |
| --- | --- |

—

μέριμνα για την υλοποίηση των δράσεων, ιδίως των προπαρασκευαστικών ενεργειών και των πιλοτικών έργων του Ευρωπαϊκού Κοινοβουλίου για τις διεθνείς υποθέσεις·

| — | εκπροσώπηση της Γενικής Διεύθυνσης στους διαλόγους πολιτικής για περιφερειακά και αστικά θέματα με τρίτες χώρες, καθώς και στη διαπραγμάτευση νέων συμφωνιών της ΕΕ με τρίτες χώρες (κεφάλαια περιφερειακής και/ή αστικής πολιτικής) και στις διυπηρεσιακές συντονιστικές ομάδες που ασχολούνται με τις διεθνείς σχέσεις της ΕΕ· |
| --- | --- |

—

εκπροσώπηση της Γενικής Διεύθυνσης στους διαλόγους πολιτικής για περιφερειακά και αστικά θέματα με τρίτες χώρες, καθώς και στη διαπραγμάτευση νέων συμφωνιών της ΕΕ με τρίτες χώρες (κεφάλαια περιφερειακής και/ή αστικής πολιτικής) και στις διυπηρεσιακές συντονιστικές ομάδες που ασχολούνται με τις διεθνείς σχέσεις της ΕΕ·

| — | διασφάλιση του συντονισμού με τις συνδεδεμένες υπηρεσίες, και ιδίως με την Ευρωπαϊκή Υπηρεσία Εξωτερικής Δράσης (ΕΥΕΔ), την Υπηρεσία Μέσων Εξωτερικής Πολιτικής (FPI), τη Γενική Διεύθυνση Διεθνών Εταιρικών Σχέσεων (INTPA) και τη Γενική Διεύθυνση Γειτονίας και Διαπραγματεύσεων για τη Διεύρυνση (NEAR)· |
| --- | --- |

—

διασφάλιση του συντονισμού με τις συνδεδεμένες υπηρεσίες, και ιδίως με την Ευρωπαϊκή Υπηρεσία Εξωτερικής Δράσης (ΕΥΕΔ), την Υπηρεσία Μέσων Εξωτερικής Πολιτικής (FPI), τη Γενική Διεύθυνση Διεθνών Εταιρικών Σχέσεων (INTPA) και τη Γενική Διεύθυνση Γειτονίας και Διαπραγματεύσεων για τη Διεύρυνση (NEAR)·

| — | εποπτεία και συντονισμός των δραστηριοτήτων της ομάδας διεθνών σχέσεων στη ΓΔ REGIO. |
| --- | --- |

—

εποπτεία και συντονισμός των δραστηριοτήτων της ομάδας διεθνών σχέσεων στη ΓΔ REGIO.

Τα καθήκοντα περιλαμβάνουν επίσης τακτικές επαφές με άλλες υπηρεσίες της Επιτροπής, και ιδίως με τη νέα Γενική Διεύθυνση Στήριξης Διαρθρωτικών Μεταρρυθμίσεων (REFORM), στο πλαίσιο στενότερης συνεργασίας, δεδομένου ότι και οι δύο ΓΔ υπάγονται στην επίτροπο που είναι αρμόδια για τη συνοχή και τις μεταρρυθμίσεις. Τακτικές επαφές θα πραγματοποιούνται επίσης με τη Γενική Διεύθυνση Ανθρώπινων Πόρων (HR), τη Γενική Διεύθυνση Πληροφορικής (DIGIT), τη Γενική Διεύθυνση Προϋπολογισμού (BUDG), την Υπηρεσία Εσωτερικού Λογιστικού Ελέγχου (IAS), τη Γενική Διεύθυνση Επικοινωνίας (COMM), τη Γενική Διεύθυνση Απασχόλησης, Κοινωνικών Υποθέσεων και Ένταξης (EMPL), τη Γενική Διεύθυνση Θαλάσσιας Πολιτικής και Αλιείας (MARE) και τη Γενική Διεύθυνση Γεωργίας και Αγροτικής Ανάπτυξης (AGRI).

Τι αναζητούμε (κριτήρια επιλογής)

Ο/Η ιδανικός/-ή υποψήφιος/-α θα είναι δυναμικός/-ή, υψηλού επιπέδου επαγγελματίας που θα πρέπει να πληροί τα εξής κριτήρια επιλογής:

α)   Συμβουλευτικές δεξιότητες:

| — | Ικανότητα ανάπτυξης σαφούς στρατηγικού οράματος για τον ρόλο του/της κύριου/-ας συμβούλου |
| --- | --- |

—

Ικανότητα ανάπτυξης σαφούς στρατηγικού οράματος για τον ρόλο του/της κύριου/-ας συμβούλου

| — | Αξιόλογες αναλυτικές και εννοιολογικές δεξιότητες, καθώς και ικανότητα για ορθή πολιτική κρίση και λήψη αποφάσεων σε συνδυασμό με αποδεδειγμένη προσπάθεια δημιουργίας και εφαρμογής νέων ιδεών |
| --- | --- |

—

Αξιόλογες αναλυτικές και εννοιολογικές δεξιότητες, καθώς και ικανότητα για ορθή πολιτική κρίση και λήψη αποφάσεων σε συνδυασμό με αποδεδειγμένη προσπάθεια δημιουργίας και εφαρμογής νέων ιδεών

| — | Άρτιες οργανωτικές δεξιότητες, συμπεριλαμβανομένης της ικανότητας εποπτείας και συντονισμού των δραστηριοτήτων των ομάδων υψηλών επιδόσεων |
| --- | --- |

—

Άρτιες οργανωτικές δεξιότητες, συμπεριλαμβανομένης της ικανότητας εποπτείας και συντονισμού των δραστηριοτήτων των ομάδων υψηλών επιδόσεων

| — | Ικανότητα εργασίας σε διάφορα επίπεδα του οργανισμού |
| --- | --- |

—

Ικανότητα εργασίας σε διάφορα επίπεδα του οργανισμού

| — | Ικανότητα παροχής στρατηγικών συμβουλών σε πολιτικά ευαίσθητους τομείς |
| --- | --- |

—

Ικανότητα παροχής στρατηγικών συμβουλών σε πολιτικά ευαίσθητους τομείς

β)   Ειδικές δεξιότητες και πείρα:

| — | Πολύ καλή κατανόηση των κανονιστικών πτυχών της πολιτικής για τη συνοχή |
| --- | --- |

—

Πολύ καλή κατανόηση των κανονιστικών πτυχών της πολιτικής για τη συνοχή

| — | Πολύ καλή κατανόηση των διεθνών σχέσεων στο πλαίσιο της πολιτικής για τη συνοχή |
| --- | --- |

—

Πολύ καλή κατανόηση των διεθνών σχέσεων στο πλαίσιο της πολιτικής για τη συνοχή

| — | Πολύ καλή κατανόηση και γνώση των γενικών πολιτικών και προσανατολισμών της Επιτροπής |
| --- | --- |

—

Πολύ καλή κατανόηση και γνώση των γενικών πολιτικών και προσανατολισμών της Επιτροπής

γ)   Προσωπικές ιδιότητες:

| — | Αξιόλογες διαπραγματευτικές δεξιότητες, δυνατότητα αποτελεσματικής και αποδοτικής συζήτησης με τις κεντρικές υπηρεσίες της Επιτροπής, καθώς και με εξωτερικούς ενδιαφερόμενους φορείς και θεσμικά όργανα σε υψηλό επίπεδο |
| --- | --- |

—

Αξιόλογες διαπραγματευτικές δεξιότητες, δυνατότητα αποτελεσματικής και αποδοτικής συζήτησης με τις κεντρικές υπηρεσίες της Επιτροπής, καθώς και με εξωτερικούς ενδιαφερόμενους φορείς και θεσμικά όργανα σε υψηλό επίπεδο

| — | Άριστες δεξιότητες παρουσίασης, επικοινωνίας και διαπροσωπικών σχέσεων και ικανότητα χάραξης αποτελεσματικής επικοινωνιακής στρατηγικής για τη Γενική Διεύθυνση |
| --- | --- |

—

Άριστες δεξιότητες παρουσίασης, επικοινωνίας και διαπροσωπικών σχέσεων και ικανότητα χάραξης αποτελεσματικής επικοινωνιακής στρατηγικής για τη Γενική Διεύθυνση

Απαραίτητα προσόντα των υποψηφίων (προϋποθέσεις επιλεξιμότητας)

Στη φάση επιλογής θα συμπεριληφθούν μόνο οι υποψήφιοι/-ες που κατά τη λήξη της προθεσμίας υποβολής αιτήσεων πληρούν τις ακόλουθες τυπικές προϋποθέσεις:

| — | Ιθαγένεια: Οι υποψήφιοι/-ες πρέπει να είναι υπήκοοι κράτους μέλους της Ευρωπαϊκής Ένωσης. |
| --- | --- |

—

Ιθαγένεια: Οι υποψήφιοι/-ες πρέπει να είναι υπήκοοι κράτους μέλους της Ευρωπαϊκής Ένωσης.

| — | Πτυχίο ή δίπλωμα πανεπιστημίου: Οι υποψήφιοι/-ες πρέπει να διαθέτουν:






  — | είτε επίπεδο εκπαίδευσης που να αντιστοιχεί σε πλήρεις πανεπιστημιακές σπουδές πιστοποιούμενες με δίπλωμα/πτυχίο, όταν η κανονική διάρκεια της πανεπιστημιακής εκπαίδευσης είναι τουλάχιστον τετραετής· |
| --- | --- | --- |

—

Πτυχίο ή δίπλωμα πανεπιστημίου: Οι υποψήφιοι/-ες πρέπει να διαθέτουν:

—

είτε επίπεδο εκπαίδευσης που να αντιστοιχεί σε πλήρεις πανεπιστημιακές σπουδές πιστοποιούμενες με δίπλωμα/πτυχίο, όταν η κανονική διάρκεια της πανεπιστημιακής εκπαίδευσης είναι τουλάχιστον τετραετής·

| — | είτε επίπεδο εκπαίδευσης που να αντιστοιχεί σε πλήρεις πανεπιστημιακές σπουδές πιστοποιούμενες με δίπλωμα/πτυχίο και σχετική επαγγελματική πείρα τουλάχιστον ενός έτους, όταν η κανονική διάρκεια της πανεπιστημιακής εκπαίδευσης είναι τουλάχιστον τριετής (η εν λόγω επαγγελματική πείρα τού ενός έτους δεν μπορεί να συνυπολογιστεί στην κατωτέρω απαιτούμενη επαγγελματική πείρα μετά την απόκτηση του πανεπιστημιακού τίτλου). |
| --- | --- |

—

είτε επίπεδο εκπαίδευσης που να αντιστοιχεί σε πλήρεις πανεπιστημιακές σπουδές πιστοποιούμενες με δίπλωμα/πτυχίο και σχετική επαγγελματική πείρα τουλάχιστον ενός έτους, όταν η κανονική διάρκεια της πανεπιστημιακής εκπαίδευσης είναι τουλάχιστον τριετής (η εν λόγω επαγγελματική πείρα τού ενός έτους δεν μπορεί να συνυπολογιστεί στην κατωτέρω απαιτούμενη επαγγελματική πείρα μετά την απόκτηση του πανεπιστημιακού τίτλου).

| — | Επαγγελματική πείρα: Οι υποψήφιοι/-ες πρέπει να διαθέτουν τουλάχιστον 15ετή επαγγελματική πείρα (1) μετά την απόκτηση του πανεπιστημιακού τους τίτλου σε επίπεδο στο οποίο παρέχουν πρόσβαση τα ανωτέρω προσόντα. Τουλάχιστον 5 έτη της εν λόγω επαγγελματικής πείρας πρέπει να είναι σε τομέα σχετικό με την παρούσα θέση. |
| --- | --- |

—

Επαγγελματική πείρα: Οι υποψήφιοι/-ες πρέπει να διαθέτουν τουλάχιστον 15ετή επαγγελματική πείρα (1) μετά την απόκτηση του πανεπιστημιακού τους τίτλου σε επίπεδο στο οποίο παρέχουν πρόσβαση τα ανωτέρω προσόντα. Τουλάχιστον 5 έτη της εν λόγω επαγγελματικής πείρας πρέπει να είναι σε τομέα σχετικό με την παρούσα θέση.

| — | Συμβουλευτική πείρα: Τουλάχιστον 5 έτη της επαγγελματικής πείρας μετά την απόκτηση του πανεπιστημιακού τίτλου πρέπει να έχουν αποκτηθεί σε ανώτερη συμβουλευτική θέση (2). |
| --- | --- |

—

Συμβουλευτική πείρα: Τουλάχιστον 5 έτη της επαγγελματικής πείρας μετά την απόκτηση του πανεπιστημιακού τίτλου πρέπει να έχουν αποκτηθεί σε ανώτερη συμβουλευτική θέση (2).

| — | Γλώσσες: Οι υποψήφιοι/-ες πρέπει να έχουν άριστη γνώση μίας από τις επίσημες γλώσσες της Ευρωπαϊκής Ένωσης (3) και ικανοποιητική γνώση μίας ακόμη από τις εν λόγω επίσημες γλώσσες. Κατά τη διάρκεια της συνέντευξης/των συνεντεύξεων, οι επιτροπές επιλογής θα επαληθεύσουν κατά πόσον οι υποψήφιοι/-ες πληρούν την απαίτηση σχετικά με την ικανοποιητική γνώση μίας ακόμη επίσημης γλώσσας της ΕΕ. Για τον σκοπό αυτόν, η συνέντευξη (ή μέρος αυτής) ενδέχεται να διεξαχθεί στην εν λόγω άλλη γλώσσα. |
| --- | --- |

—

Γλώσσες: Οι υποψήφιοι/-ες πρέπει να έχουν άριστη γνώση μίας από τις επίσημες γλώσσες της Ευρωπαϊκής Ένωσης (3) και ικανοποιητική γνώση μίας ακόμη από τις εν λόγω επίσημες γλώσσες. Κατά τη διάρκεια της συνέντευξης/των συνεντεύξεων, οι επιτροπές επιλογής θα επαληθεύσουν κατά πόσον οι υποψήφιοι/-ες πληρούν την απαίτηση σχετικά με την ικανοποιητική γνώση μίας ακόμη επίσημης γλώσσας της ΕΕ. Για τον σκοπό αυτόν, η συνέντευξη (ή μέρος αυτής) ενδέχεται να διεξαχθεί στην εν λόγω άλλη γλώσσα.

| — | Όριο ηλικίας: Οι υποψήφιοι/-ες πρέπει να μην έχουν φθάσει στη νόμιμη ηλικία συνταξιοδότησης, η οποία, για τους/τις υπαλλήλους της Ευρωπαϊκής Ένωσης, ορίζεται ως εκείνη που συμπληρώνεται στο τέλος του μήνα κατά τον οποίο ο/η υπάλληλος συμπληρώνει την ηλικία των 66 ετών [βλέπε άρθρο 52 στοιχείο α) του κανονισμού υπηρεσιακής κατάστασης (4)]. |
| --- | --- |

—

Όριο ηλικίας: Οι υποψήφιοι/-ες πρέπει να μην έχουν φθάσει στη νόμιμη ηλικία συνταξιοδότησης, η οποία, για τους/τις υπαλλήλους της Ευρωπαϊκής Ένωσης, ορίζεται ως εκείνη που συμπληρώνεται στο τέλος του μήνα κατά τον οποίο ο/η υπάλληλος συμπληρώνει την ηλικία των 66 ετών [βλέπε άρθρο 52 στοιχείο α) του κανονισμού υπηρεσιακής κατάστασης (4)].

Επιλογή και διορισμός

Η Ευρωπαϊκή Επιτροπή θα επιλέξει και θα διορίσει τον/την κύριο/-α σύμβουλο για θέματα διεθνών σχέσεων σύμφωνα με τις οικείες διαδικασίες επιλογής και πρόσληψης [βλέπε Document on Senior Officials Policy (έγγραφο σχετικά με την πολιτική όσον αφορά τους ανώτερους υπαλλήλους) (5)].

Στο πλαίσιο αυτής της διαδικασίας επιλογής, η Ευρωπαϊκή Επιτροπή συγκροτεί επιτροπή προεπιλογής. Η εν λόγω επιτροπή εξετάζει όλες τις αιτήσεις, προβαίνει σε μια πρώτη εξακρίβωση της επιλεξιμότητας και προσδιορίζει τους/τις υποψηφίους/-ες που υπερέχουν σε προσόντα με γνώμονα τα προαναφερθέντα κριτήρια επιλογής, και οι οποίοι/-ες είναι δυνατόν να κληθούν σε συνέντευξη με την επιτροπή προεπιλογής.

Μετά τις συνεντεύξεις αυτές, η επιτροπή προεπιλογής συντάσσει τα συμπεράσματά της και προτείνει κατάλογο υποψηφίων για περαιτέρω συνεντεύξεις με τη συμβουλευτική επιτροπή διορισμών (ΣΕΔ) της Ευρωπαϊκής Επιτροπής. Η ΣΕΔ λαμβάνει υπόψη τα συμπεράσματα της επιτροπής προεπιλογής και αποφασίζει ποιοι/-ες υποψήφιοι/-ες θα κληθούν σε συνέντευξη.

Οι υποψήφιοι/-ες που καλούνται σε συνέντευξη με τη ΣΕΔ συμμετέχουν σε ολοήμερη αξιολόγηση διοικητικών ικανοτήτων σε κέντρο αξιολόγησης το οποίο διοικείται από εξωτερικούς/-ές συμβούλους προσλήψεων. Λαμβάνοντας υπόψη τα αποτελέσματα της συνέντευξης και τα πορίσματα της έκθεσης του κέντρου αξιολόγησης, η ΣΕΔ καταρτίζει κατάλογο των επικρατέστερων υποψηφίων τους/τις οποίους/-ες θεωρεί κατάλληλους/-ες για την άσκηση των καθηκόντων κύριου/-ας συμβούλου.

Οι υποψήφιοι/-ες που απαρτίζουν τον κατάλογο των επικρατέστερων υποψηφίων της ΣΕΔ καλούνται σε συνέντευξη από το μέλος της Επιτροπής που είναι αρμόδιο για θέματα περιφερειακής και αστικής πολιτικής.

Η Ευρωπαϊκή Επιτροπή λαμβάνει την απόφαση διορισμού μετά τις συνεντεύξεις αυτές.

Ο/Η υποψήφιος/-α που θα επιλεγεί πρέπει να έχει εκπληρώσει τις τυχόν προβλεπόμενες από τη νομοθεσία στρατιωτικές υποχρεώσεις του/της, να παρέχει τα εχέγγυα ήθους που απαιτούνται για την άσκηση των καθηκόντων του/της και να είναι σωματικά ικανός/-ή για την άσκηση των καθηκόντων του/της.

Ο/Η υποψήφιος/-α που θα επιλεγεί θα πρέπει να κατέχει ή να είναι σε θέση να αποκτήσει έγκυρη πιστοποίηση διαβάθμισης ασφαλείας από την εθνική αρχή ασφαλείας της χώρας του/της. Η προσωπική διαβάθμιση ασφαλείας είναι διοικητική απόφαση η οποία εκδίδεται μετά την ολοκλήρωση σχετικού ελέγχου ασφάλειας που διενεργείται από την αρμόδια εθνική αρχή ασφάλειας του/της ενδιαφερομένου/-ης, σύμφωνα με τους ισχύοντες εθνικούς νόμους και κανονισμούς, και πιστοποιεί ότι ένα πρόσωπο μπορεί να αποκτά πρόσβαση σε διαβαθμισμένες πληροφορίες έως ένα συγκεκριμένο επίπεδο. (Πρέπει να σημειωθεί ότι η αναγκαία διαδικασία για την απόκτηση διαβάθμισης ασφαλείας μπορεί να κινηθεί μόνο κατόπιν αιτήματος του/της εργοδότη/-τριας και όχι του/της υποψήφιου/-ας).

Μέχρι να χορηγηθεί η προσωπική διαβάθμιση ασφαλείας από το οικείο κράτος μέλος και να ολοκληρωθεί η διαδικασία της απόκτησης διαβάθμισης ασφαλείας με τη νομικά απαιτούμενη ενημέρωση από τη Διεύθυνση Ασφάλειας της Ευρωπαϊκής Επιτροπής, ο/η υποψήφιος/-α δεν θα μπορεί να έχει πρόσβαση στις διαβαθμισμένες πληροφορίες της ΕΕ (ΔΠΕΕ) στο επίπεδο «CONFIDENTIEL UE/EU CONFIDENTIAL» ή ανώτερο, ούτε να παρίσταται σε συνεδριάσεις κατά τις οποίες συζητούνται τέτοιου είδους ΔΠΕΕ.

Για λειτουργικούς λόγους και για να ολοκληρωθεί η διαδικασία επιλογής το ταχύτερο δυνατόν, προς το συμφέρον τόσο των υποψηφίων όσο και του θεσμικού οργάνου, η διαδικασία επιλογής θα πραγματοποιηθεί αποκλειστικά στην αγγλική και/ή στη γαλλική γλώσσα (6).

Ίσες ευκαιρίες

Σύμφωνα με το άρθρο 1δ του κανονισμού υπηρεσιακής κατάστασης (7), η Ευρωπαϊκή Επιτροπή επιδιώκει στρατηγικό σκοπό επίτευξης ισότητας μεταξύ των φύλων σε όλα τα επίπεδα διοίκησης έως το τέλος της τρέχουσας θητείας της και εφαρμόζει πολιτική ίσων ευκαιριών, ενθαρρύνοντας εφαρμογές που θα μπορούσαν να συμβάλουν σε μεγαλύτερη πολυμορφία, στην ισότητα των φύλων και στη συνολική γεωγραφική ισορροπία.

Όροι εργασίας

Οι μισθοί και οι όροι απασχόλησης είναι αυτοί που προβλέπονται στον κανονισμό υπηρεσιακής κατάστασης (8).

Ο/Η υποψήφιος/-α που θα επιλεγεί θα προσληφθεί ως υπάλληλος στον βαθμό AD 14. Θα καταταχθεί, ανάλογα με τον χρόνο της επαγγελματικής του/της πείρας, στο κλιμάκιο 1 ή στο κλιμάκιο 2 του βαθμού αυτού.

Εφιστάται η προσοχή των υποψηφίων στο γεγονός ότι όλοι/-ες οι νεοπροσλαμβανόμενοι/-ες υπάλληλοι πρέπει, σύμφωνα με τον κανονισμό υπηρεσιακής κατάστασης, να ολοκληρώσουν επιτυχώς δοκιμαστική περίοδο εννέα μηνών.

Ο τόπος υπηρεσίας είναι οι Βρυξέλλες, όπου εδρεύει η Γενική Διεύθυνση Περιφερειακής Πολιτικής και Αστικής Ανάπτυξης.

Ανεξαρτησία και δήλωση συμφερόντων

Ο/Η κύριος/-α σύμβουλος, πριν από την ανάληψη των καθηκόντων του/της, θα κληθεί να υποβάλει δήλωση δέσμευσης ότι θα ενεργεί με αμεροληψία προς το δημόσιο συμφέρον, καθώς και δήλωση σχετικά με οποιαδήποτε συμφέροντά του/της τα οποία ενδέχεται να θεωρηθεί ότι θίγουν την ανεξαρτησία του/της.

Διαδικασία υποβολής αιτήσεων

Πριν υποβάλετε την αίτησή σας, θα πρέπει να ελέγξετε προσεκτικά αν πληροίτε όλες τις προϋποθέσεις επιλεξιμότητας (βλέπε σημείο «Απαραίτητα προσόντα των υποψηφίων»), ιδίως όσον αφορά τα είδη των διπλωμάτων/πτυχίων, την επαγγελματική πείρα υψηλού επιπέδου, καθώς και τις γλωσσικές ικανότητες. Οι υποψήφιοι/-ες που δεν πληρούν οποιαδήποτε από τις εν λόγω προϋποθέσεις επιλεξιμότητας αποκλείονται αυτόματα από τη διαδικασία επιλογής.

Εάν επιθυμείτε να υποβάλετε αίτηση υποψηφιότητας, πρέπει να εγγραφείτε μέσω του διαδικτύου στον ακόλουθο ιστότοπο και να ακολουθήσετε τις οδηγίες σχετικά με τα διάφορα στάδια της διαδικασίας:

https://ec.europa.eu/dgs/human-resources/seniormanagementvacancies/

Πρέπει να διαθέτετε ισχύουσα διεύθυνση ηλεκτρονικού ταχυδρομείου. Η διεύθυνση αυτή θα χρησιμοποιηθεί για την επιβεβαίωση της εγγραφής σας, καθώς και για την επικοινωνία μαζί σας κατά τα διάφορα στάδια της διαδικασίας. Ως εκ τούτου, ενημερώστε την Ευρωπαϊκή Επιτροπή για τυχόν αλλαγή της διεύθυνσής σας ηλεκτρονικού ταχυδρομείου.

Για τη συμπλήρωση της αίτησης υποψηφιότητας, απαιτείται η τηλεφόρτωση βιογραφικού σημειώματος σε μορφότυπο PDF και η σύνταξη, ηλεκτρονικά, επιστολής εκδήλωσης ενδιαφέροντος (έως 8 000 χαρακτήρες). Το βιογραφικό σας σημείωμα και η επιστολή εκδήλωσης ενδιαφέροντος μπορούν να υποβληθούν σε οποιαδήποτε από τις επίσημες γλώσσες της Ευρωπαϊκής Ένωσης.

Αφού ολοκληρώσετε τη διαδικασία ηλεκτρονικής εγγραφής, θα λάβετε ηλεκτρονικό μήνυμα που επιβεβαιώνει ότι η αίτηση καταχωρίστηκε. Αν δεν λάβετε μήνυμα επιβεβαίωσης, η αίτησή σας δεν έχει καταχωριστεί!

Επισημαίνεται ότι δεν μπορείτε να παρακολουθείτε την πρόοδο της αίτησής σας ηλεκτρονικά. Θα ενημερώνεστε απευθείας από την Ευρωπαϊκή Επιτροπή σχετικά με την πορεία της αίτησής σας.

Αν χρειάζεστε περισσότερες πληροφορίες και/ή αν αντιμετωπίσετε τεχνικά προβλήματα, παρακαλείστε να στείλετε ηλεκτρονικό μήνυμα στη διεύθυνση: HR-MANAGEMENT-ONLINE@ec.europa.eu

Προθεσμία υποβολής αιτήσεων

Η προθεσμία εγγραφής λήγει στις 21 Απριλίου 2021, 12.00 το μεσημέρι ώρα Βρυξελλών. Μετά την παρέλευση αυτού του χρονικού ορίου δεν θα υπάρχει πλέον δυνατότητα εγγραφής.

Η έγκαιρη ηλεκτρονική εγγραφή αποτελεί δική σας ευθύνη. Σας συνιστούμε θερμά να μην περιμένετε μέχρι τις τελευταίες ημέρες για να εγγραφείτε, δεδομένου ότι τυχόν μεγάλος φόρτος κίνησης δεδομένων ή τυχόν πρόβλημα στη σύνδεσή σας με το διαδίκτυο μπορεί να προκαλέσει διακοπή της διαδικασίας ηλεκτρονικής εγγραφής πριν από την ολοκλήρωσή της και να σας αναγκάσει να επαναλάβετε την όλη διαδικασία. Μετά τη λήξη της προθεσμίας εγγραφής, δεν θα υπάρχει πλέον δυνατότητα εισαγωγής στοιχείων. Εκπρόθεσμες αιτήσεις εγγραφής δεν γίνονται δεκτές.

Σημαντικές πληροφορίες για τους/τις υποψηφίους/-ες

Υπενθυμίζεται στους/στις υποψηφίους/-ες ότι οι εργασίες των επιτροπών επιλογής είναι εμπιστευτικές. Απαγορεύεται στους/στις υποψηφίους/-ες και σε κάθε τρίτο που ενεργεί για λογαριασμό υποψηφίου/-ας να έλθουν σε άμεση ή έμμεση επαφή με μέλος των εν λόγω επιτροπών. Όλα τα ερωτήματα πρέπει να απευθύνονται στη γραμματεία της αρμόδιας επιτροπής.

Προστασία δεδομένων προσωπικού χαρακτήρα

Η Επιτροπή μεριμνά ώστε τα δεδομένα προσωπικού χαρακτήρα των υποψηφίων να αντιμετωπίζονται όπως απαιτείται από τον κανονισμό (ΕΕ) 2018/1725 του Ευρωπαϊκού Κοινοβουλίου και του Συμβουλίου (9). Η μέριμνα αυτή αφορά ιδίως την εμπιστευτικότητα και την ασφάλεια της επεξεργασίας των εν λόγω δεδομένων.

---

(1)  Η επαγγελματική πείρα λαμβάνεται υπόψη μόνο αν αντιστοιχεί σε πραγματική εργασιακή σχέση που ορίζεται ως πραγματική, γνήσια εργασία, η οποία παρέχεται επ’ αμοιβή και με την ιδιότητα του μισθωτού (κάθε είδος σύμβασης) ή του παρόχου υπηρεσίας. Οι επαγγελματικές δραστηριότητες που ασκούνται υπό καθεστώς μερικής απασχόλησης υπολογίζονται αναλογικά, με βάση το πιστοποιημένο ποσοστό των ωρών εργασίας πλήρους απασχόλησης. Η άδεια μητρότητας, η γονική άδεια ή η άδεια υιοθεσίας λαμβάνεται υπόψη αν εντάσσεται στο πλαίσιο σύμβασης εργασίας. Τα διδακτορικά εξομοιώνονται με επαγγελματική πείρα, ακόμη και όταν δεν είναι αμειβόμενα, αλλά για διάστημα τριών ετών κατ’ ανώτατο όριο, υπό την προϋπόθεση ότι έχουν ολοκληρωθεί επιτυχώς. Κάθε χρονικό διάστημα υπολογίζεται μία μόνο φορά.

(2)  Στο βιογραφικό τους σημείωμα οι υποψήφιοι/-ες θα πρέπει να αναφέρουν με σαφήνεια, για όλα τα έτη κατά τη διάρκεια των οποίων απέκτησαν τη συμβουλευτική τους πείρα, τα ακόλουθα: 1) τον τίτλο και τα καθήκοντα που κατείχαν· 2) τον ακριβή θεματικό τομέα, καθώς και το επίπεδο της θέσης τους εντός του εκάστοτε οργανισμού (αριθμός των ανώτερων και κατώτερων βαθμίδων ιεραρχίας)· και 3) τις γραμμές αναφοράς για κάθε θέση που κατείχαν.

(3)  https://eur-lex.europa.eu/legal-content/EL/TXT/PDF/?uri=CELEX:01958R0001-20130701&qid=1408533709461&from=EN

(4)  http://eur-lex.europa.eu/legal-content/EL/TXT/PDF/?uri=CELEX:01962R0031-20140701&from=EL

(5)  https://ec.europa.eu/info/sites/info/files/compilation-of-the-senior-official-policy-at-the-european-commission_en.pdf

(6)  Οι επιτροπές επιλογής μεριμνούν ώστε να μη δοθεί αδικαιολόγητο πλεονέκτημα σε υποψήφιους/-ες οι οποίοι/-ες έχουν ως μητρική μία από αυτές τις γλώσσες.

(7)  http://eur-lex.europa.eu/legal-content/EL/TXT/PDF/?uri=CELEX:01962R0031-20140701&from=EL

(8)  http://eur-lex.europa.eu/legal-content/EL/TXT/PDF/?uri=CELEX:01962R0031-20140701&from=EL

(9)  Κανονισμός (ΕΕ) 2018/1725 του Ευρωπαϊκού Κοινοβουλίου και του Συμβουλίου, της 23ης Οκτωβρίου 2018, για την προστασία των φυσικών προσώπων έναντι της επεξεργασίας δεδομένων προσωπικού χαρακτήρα από τα θεσμικά και λοιπά όργανα και τους οργανισμούς της Ένωσης και την ελεύθερη κυκλοφορία των δεδομένων αυτών, και για την κατάργηση του κανονισμού (ΕΚ) αριθ. 45/2001 και της απόφασης αριθ. 1247/2002/ΕΚ (ΕΕ L 295 της 21.11.2018, σ. 39).

---